R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

                                                                  H O T Ă R Â R E A

privind aprobarea documentației (faza DALI) „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș”, a devizului general și a  indicatorilor tehnico-economici aferenți investiției.

             Analizând temeiurile juridice, respectiv:

             a) art. 129, alin. (2) litera b), alin. (4), litera d) din O.U.G nr. 57/2019 privind Codul administrativ, cu modificările și completările ulterioare;

             b) Legea nr. 273/2006 privind finanțele publice locale, cu modificările și completările ulterioare;

             c) HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice,
             Ținând cont de:

             a) referatul de aprobare prezentat de către Primarul orașului Deta, în calitatea sa de iniţiator;
             b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. 2567/2021 prin care se propune aprobarea documentației tehnico-economice (faza DALI) „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș”, a devizului general și a indicatorilor tehnico-economici aferenți obiectivului de investiții;
            c) avizele Comisiei Economice și Comisiei Urbanism ale consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

              Consiliul local al orașului Deta adoptă prezenta hotărâre:

Art.1.  Se aprobă Documentația tehnico-economică (faza DALI) „Reabilitare, modernizare și dotare școala generală clasele V-VIII, clădire învățământ gimnazial din orașul Deta, județul Timiș” nr. 355/2021, întocmită de proiectant general S.C. EUROENGINEERING TIMISOARA S.R.L-D Timișoara - anexa nr.1 la prezenta hotărâre.
Art.2. Valoarea totală a investiției este de 6.885.145,18 lei,  inclusiv TVA, din care: C+M 4.992.342,31 lei, inclusiv TVA., conform devizului general – anexa nr.2 la prezenta hotărâre. 

  Art.3.  Se aprobă principalii indicatori tehnico-economici ai investiției, astfel:
Prezenta documentația se referă la corpul C1 – Școală Generala cu clasele V-VIII în regim de înălțime Stehnic+P+3, identificat prin CF nr. 400297, adresa loc. Deta, str. Victoriei, nr. 50, jud. Timiș.

P.O.T existent = 20,65%

C.U.T existent = 0,482

Pentru Corpul C1: 

-
Sc parter = 583,00[m2]

-
Sc etaj1 = 569,22 [m2]

-
Sc etaj2 = 569,22 [m2]

-
Sc etaj3 = 569,22 [m2]

-
Sd = 2.290,00 [m2]

-
Sutil C1 parter = 487,33 [m2]

-
Sutil C1 etaj1 = 477,06 [m2]

-
Sutil C1 etaj2 = 479,65 [m2]

-
Sutil C1 etaj3 = 478,84 [m2]

-
Sutil C1 total = 1.922,88 [m2]
              Subsolul tehnic are o înălțime mai mică de 1.80 m, deci nu intră în calculul suprafețelor construite și utile și al C.U.T.-ului.

A.Principalii indicatori tehnici ai investitiei:

Prin prezentul proiect, pentru aducerea clădirii la un nivel care să îndeplinească cerințele la standard ale funcțiunii de școală. Propunerile de intervenție vizează reabilitarea și dotarea școlii.

Propunerile de reabilitare pentru clădire din punct de vedere tehnic sunt:

•
Se va înlocui tâmplăria existentă cu tâmplărie realizată din PVC cu geam termopan clar. 

•
Se va monta tâmplărie rezistenta la foc, unde este cazul, conform scenariului de siguranță la incendiu;

•
Se vor monta pervaze interioare și exterioare la ferestre;

•
Se vor desface lambriurile din lemn existente pe pereți;

•
Pereții se vor repara unde este cazul după care se va monta tapet PVC pe aceștia până la înălțimea de 1,60 m împotriva murdăririi;

•
În grupurile sanitare se va monta faianță până la înălțimea de 1,60 m;

•
Se vor recompartimenta grupurile sanitare pentru a găzdui un număr suficient de toalete pentru elevi și cadrele didactice, conform normativelor în vigoare. Compartimentarea se va realiza din pereți de ghips-carton rezistenți la umezeală;

•
Se vor amenaja grupuri sanitare pentru persoanele cu dizabilități;

•
Se vor reconverti unele spatii pentru a se obține funcțiunile cerute de beneficiar conform normativelor în vigoare;

•
Se vor desface coșurile de fum existente;

•
Se vor realiza zugrăveli interioare în toate spațiile cu vopsele lavabile atât la pereți cât și la tavane;

•
Se vor desface pardoselile din parchet existente și se vor înlocui cu covor PVC. În cazul în care stratificația existentă pentru parchet este mare, aceasta se va înlocui cu șapă de egalizare ușoară cu greutatea specifică maximă de 110 kg/mc. Suplimentar, pentru asigurarea planeității se va folosi șapă autonivelantă turnata în strat de maxim 1,5 cm;

•
Se va monta pe holuri covor PVC. Pentru a se realiza aderența optimă, mozaicul existent se va mătui și se va curăță înainte de montarea covorului PVC;

•
Se va monta gresie antiderapanta  în grupurile sanitare;

•
Se vor înlocui balustradele pe casele scărilor;

•
Pentru accesibilizarea spațiilor se vor monta ascensoare tip platformă pentru persoanele cu dizabilități;

•
Se va realiza o rampă de acces în clădire pentru persoanele cu dizabilități;

•
Se vor schimba integral instalațiile electrice;

•
Se vor schimba integral instalațiile sanitare;

•
Se vor schimba integral instalațiile termice. Încălzirea se va asigura de centrale funcționând cu combustibil gazos. Apa caldă menajeră se va realiza cu boiler din otel inoxidabil cu capacitatea de 300 litri. Răcirea în anumite spații se va realiza cu aparate de aer condiționat;

•
Conform auditului energetic, se va realiza un sistem cu panouri solare cu tuburi pentru conversia energiei solare în energie termică;

•
Se vor realiza instalații DSI conform scenariului de siguranță la incendiu;

•
Se vor realiza hidranți interiori și exteriori și un grup pompare pentru hidranți și rezervor de apa cu capacitatea de 112 mc, conform scenariului de siguranță la incendiu;

•
Se vor monta stingătoare PSI cu pulbere, conform scenariului de siguranță la incendiu;

•
Pentru pereții exteriori se propune păstrarea sistemului actual (izolație cu polistiren expandat de 10 cm grosime). Se vor realiza doar reparații punctuale unde este cazul;

•
Pentru soclu se propune izolarea cu polistiren extrudat de 5 cm grosime;

•
Pentru planșeul superior se propune izolarea cu vată bazaltica / minerală de 20 cm grosime. Se va realiza o podină de protecție a vatei minerale și se vor realiza realiza din beton monolit;

•
Se vor realiza reparații la straturile hidroizolante ale terasei peste intrare;

•
Se vor realiza recompartimentări conform cerințelor beneficiarului și a normativelor în vigoare fără a afecta elementele de rezistență ale construcției;

•
Se vor realiza dotări specifice activității de învățământ;

•
Se vor monta dispensere pentru dezinfectanți si săpun lichid.

•
Pentru planșeul inferior se propune izolarea cu polistiren extrudat de 3 cm grosime amplasat la intrados în zonele cu subsol tehnic;

•
Se va zugrăvi întreaga clădire la exterior;

•
Se vor realiza pazii din lemn vopsite la șarpantă;

•
Se vor realiza reparații punctuale la structura șarpantă, unde este cazul;

•
Se vor ignifuga elementele din lemn ale șarpantei;

•
Se vor înlocui elementele de colectare ale apelor pluviale (jgheaburi, burlane);

•
Se vor înlocui țiglele care sunt degradate;

•
Se va realiza un trotuar perimetral etaj, închis cu cordon de bitum, cu lățimea de 1 m stratificațiile prevăzute în părțile desenate.
B.Principalii indicatori economici

Valoare totală (INV), inclusiv TVA:


6.885.145,18 lei  inclusiv TVA, din care: C+M –.4.992.342,31 lei, inclusiv TVA. 

Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	6.885.145,18 lei
	4.992.342,31 lei


•         Categoria și clasa de importanță

Construcția se încadrează în categoria de importantă „C” conform HG 766/97, construcții de importanță normală, clasa de importanță „III” conform P100-1/2013 și are coeficientul de importantă γi=1,0 conform P100-1/2013.


•
Durata de realizare (luni)

În conformitate cu graficul de implementare a proiectului, investiția se implementează într-o perioada de 26 luni, iar investiția de bază se execută într-o perioadă de 12 luni.
Art.4. Prezenta hotărâre se comunică, prin intermediul secretarului general al orașului, în termenul prevăzut de lege:
            - Instituţiei Prefectului - Judeţul Timiş;

            - Primarului Oraşului Deta;

                        - Compartimentului Administraţie publică locală, secretariat;

                        - Compartimentului Dezvoltare economico-socială, prognoze și analiză;

                        - Serviciului Buget, contabilitate, finanţe, taxe şi impozite; 

                       - Serviciului Urbanism, amenajarea teritoriului, autorizarea executării lucrărilor și administrarea patrimoniului;
                        - Prin publicare pe pagina proprie de internet www.detatm.ro – Monitorul Oficial Local.

   INIȚIATOR PROIECT,                                                  AVIZEAZĂ PENTRU LEGALITATE:
          Petru ROMAN,                                                               Secretarul general al orașului Deta    

               Primar                                                                                    Coralia SCULEAN                         
